વડોદરા: શહેરના તરસાલી વિસ્તારમાં શુક્રવારે કુંજલ પંચાલ નામની પરિણિત યુવતીની થયેલી ઘાતકી હત્યાનો પોલીસે ભેદ ઉકેલી કાઢ્યો છે. પોલીસના જણાવ્યા અનુસાર, કુંજલની હત્યા બીજા કોઈએ નહીં, પરંતુ તેના પ્રેમી મિત પંચાલે જ કરી હતી. કુંજલને મોતને ઘાટ ઉતાર્યા બાદ મિત પંચાલે પણ ટ્રેન નીચે પડતું મૂકી શુક્રવારે બપોરે જ આપઘાત કરી લીધો હતો. પોલીસને તેની લખેલી સ્યૂઈસાઈડ નોટ પણ મળી આવી છે.